
A Jaguar szervízelési folyamatáank fejlesztése a CÍM filozófia alapján

A mai világban minden téren törekszünk folyamatainkat optimalizálni, hogy a tevékenységünk hatékonyan működjön. Az ésszerű tervezésen túl ez a hatékonyságnövelés eléri azt a korlátot, aminek átlépéséhez alapvetően kell átalakítani egy folyamat működését, hogy tovább növelhessük annak hatékonyságát.
Törekvéseink a lehetőségek teljes kihasználására egyenes utat jelentenek az aktuális csúcstechnológia eléréséhez. A gyártással foglalkozó vállalatok esetében ez a teljesen számítógéppel irányított gyártási folyamat (CIM – Computer Integrated Manufacturing). Segítségével megvalósíthatóak akár az emberek nélkül működő gyárak is. A megrendelésektől kezdve, a gyártási folyamaton át, a minőségellenőrzésig mindent számítógépekkel segítenek, ezzel növelve a működés hatékonyságát, közel az elméleti felső határig.
A CIM másfelől egy nagyon hatékony, modern vállalatirányítási filozófiát is takar, mely a termékszabályozás, folyamatszabályozás és az üzleti rugalmasság aspektusait egyesíti.
A TDK dolgozat témája egy CIM filozófia alapján elkészített fejlesztés a Jaguar Land Rover csoport szervizelési folyamatára. A jelenlegi rendszerben az esetek 60%-ban már távolról tudják, hogy milyen meghibásodása van az autónak. Ehhez hozzárendelik a javítási normaidőket, és a szerelési utasításokat, majd a műhelykapacitás ellenőrzése után az autót bejegyzik a javításra.
A fejlesztési terv alapja az, hogy a jelenlegi szervizelési rendszert úgy tekintem, mint egy gyártással foglalkozó vállalatot, s a folyamatait a CIM filozófia alapján igyekszem hatékonyabbá tenni, az automatizáltság fokát növelni.
Az így létrehozott rendszer tartalmazza a szervizeléssel kapcsolatos információs rendszer felépítését, adatkezelési javaslatot, s legfőbb részét, a műhelyek nagymértékű modernizációját.



